钦定古今图书集成/明伦汇编/氏族典/第197卷 > 《廖用贤尚友录》 > 尧奋
## 钦定古今图书集成/明伦汇编/氏族典/第197卷 > 《廖用贤尚友录》 > 尧奋

按《北齐书尧雄传》：“雄弟奋，字彦举，解褐宣威将军、给
事中，转中坚将军、金紫光禄大夫，赐爵安夷县子。从
高祖平邺，破尔朱兆等，进爵为伯，出为南汾州刺史。
西魏行台薛崇礼举众攻奋，与战，大破之。崇礼兄弟
乞降，送于相府。转奋骠骑将军、左光禄大夫、颍州刺
史。卒赠兖豫梁三州诸军事、司空、兖州刺史。”